
ΠίΡΟΕΛΡΙΚΟ ΔΙΑΤΑΓΜΑ ΥΠ’ ΑΡΙΘ. 27 

Άδειες Προσωπικού της Γενικής Γραμματείας Δημόσιας 

Τάξης του Υπουργείου Εσωτερικών και Δημόσιας Τά¬ 
ξης· ■ 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη : 

α) Τις διατάξεις των άρθρων 36 παρ. 2 εδ. α και δ, 38 
παράγρ. 8, 43 παρ. 2 και 3 και 53 παρ.' 1 του Ν. 1481/84 
(ΦΕΚ Α - 152) «Οργανισμός Υπουργείου Δημόσιας Τάξης». 

β) Τις διατάξεις των άρθρων 23 ,παρ. 1 εδ. β' 24, παρ. 1 
καΓ2 εδάφιο δ', 26 παρ. 1 και 27 παρ. 1 εδάφιο γ' του Ν. 
1558/85 (ΦΕΚ Α-137) «Κυβέρνηση και-■-Κυβερνητικά 
όργανα». 

γ) Τις υπ’ αριθ. Υ.43/26.7.85 (ΦΕΚ Β.47δ) «Σύστα^ί 
θέσης Αναπληρωτή Υπουργού στο Υπουργείο Εσωτερικών 
και- Δημόσιας Τάξης» και Υ.52/2.8.85 (ΦΕΚ Β. 481·) 
«Ανάθεση αρμοδιοτήτων στον Αναπληρο^τή Υπουργό Εσω¬ 
τερικών και Δημόσιας Τάξης» αποφάσεις του Πρωθυπουργού. 

δ) Τις διατάξεις του άρθρου 96 του Π.Δ. 152/85 (ΦΕΚ 
Α - 55) Κωδικοποίηση σ’ ενιαίο κείμενο των διατάξεων της 
νομοθεσίας για την εκλογή βουλευτών» και 

ε) Την υπ’ αρ. 941/85 γνο^μο,δότηση του Συμβουλίου 
της Επικρατείας, ύστερα από πρόταση του Αναπληρωτή 
Υπουργού Εσωτερικών και Δημόσιας Τάξης, αποφασίζουμε : 


ΚΕΦΑΛΑΙΟ Α'. 

Άδειες ■ απουσίας γενικά - Προγραμματισμός - Αρμόδιοι 
για την έγκριση χορήγησης. 

Άρθρο 1. 

Διάκριση αδειών. 

Στο αστυνομικό προσωπικό της Ελληνικής Αστυνομίας 
χορηγούνται οι εξής άδειες απουσίας : 

1. Κανονική. 

2. Κανο^νική με μειωμένες αποδοχές. 

3. Βραχεία. 

4. Αναρρωτική. 

5. Εκπαιδευτική για την ημεδαπή και αλλοδαντή. 

6. Μακράς διάρκειας δια την αλλοδαττη. 

7. Σχολικαί και μετασχολική τοον δοκίμων των Σχολών. 

8. Ειδική άδεια εξετάσεων. 

9. ·Κύησ7[ς και λοχείας γυναικείου αστυνομικού προσωπι¬ 
κού. 

10. Ολιγόοορη. 

Άρθρο 2. 

Κανονική άδεια. 

1. 'ί'ο αστυνομικό προσωπικό δικαιούται κάθε ημερολο¬ 

γιακό έτος τριάντα* (30) ημέρες κανονικ.ή άδεια απουσίας 
με πλήρεις αποδοχές. ς 

2. Οι εξερχόμενοι από τη Σχολή .Αστυφυλάκων καθώς 
και οι επανακατατασσόμενοι στο Σώμα της Ελληνικής 
Αστυνομίας δεν διιιαιούνται “κανονική άδεια, μέσο: στο ημερο- 
λογιθ'.;:ό έτος που εξήλθαν .από αυτή ·ή· επανακατατάχθηκαν. 

'3. Η κανονική άδεια χορηγείται στο αστυνομικό προσω¬ 
πικό, είτε ολόκληρη, είτε τμηματικά, κατά το χρόνο προγραμ¬ 
ματισμού της, όπως ορίζεται στο άρθρο 13 του παρόντος, 
εκτός αν έκτακτες και σοβαρές ανάγκες -του ιδίου επιβάλλουν 
.τη λήψη αυτής σε διαφορετικά χρονικά διαστήματα. 

4. Αν, για οποιοδήποτε λόγο, η παραπάνω άδεια, δεν 
χορηγηθεί μέσα στο ημερολογιακό έτος, χορηγείται αυτή το 
επόμενο ημερολογιακό έ,τος και μέχρι τέλος Μαρτίου, χρονο¬ 
λογία που .πρεπει να·''έχει διανυθεί. 

5. Οι επανερχόμενοι, από αργία με ττρόσκαιρη παύση ή 

αργιιι με απόλυση δεν δικαιούνται κανονική άδεια στο ίδιο 
ημερολογιακό έτος που επανήλθαν στην κατάσταση της ενέρ¬ 
γειας, εφόσον απούσιασαν κατά το έτος αυτό πέραν του 
2μήνου, πλην των εξαιρετικών περιπτ.·ύσεων της παραγρά-, 
φου 3 του άρθρου 4 του παρόντος. ' ^ 

6. Οι εξερχόμ,ενοι της Σχολής ΑξιωματικάΑ και οι με.τεκ- 
παιδευόμενοι στις Σχολές της Αστυνομικής Ακαδημίας,; 7 ί·έραν 
του εξαμήνου, εφόσον έχουν λάβει μετασχολική άδεια, λαμ- 

βάνουν στο ίδιο ημερολογιακό έτος το τυχόν υπόλοιπο της 
κανονικ.ής άδειας. 

7. .Ιπό κάΟεΤπηρεσία (κεντρική ή περιφερειακή) μπορούν 
να βρίσκονται σε κανονική άδεια, από την παρούσα δύναμη, 
ταυτόχρονα μέχρι το 1/3 τούν Αξιο^ματικών και Ανθυπαστυ- . 
νόμων και μέχρι το 1/4 των Αρχιφυλάκων και Αστυφυλάκων. 

Άρθρο 3. 

Κανονική άδεια με μειωμένες αποδοχές. 

Σε εξαιρετικές περιπτώσεις, κατά την κρίση του αρμόδιου 
για έγκριση χορήγησης των κανονικών αδειών, χορηγείται 
στο αστυνομικό προσωπικό κανονική άδεια με μειωμένες 
αποδοχές, μέχρι τριάντα. (30) ημέρες κάθε ημερολογιακό 
έτος, επιπλέον και μετά την εξάντληση της κανονικής και 
βραχείας άδειας. Οι αποδοχές στην περίπτωση αυτή μειώνον¬ 
ται κατά 50% του συνόλου των αποδοχών του ανάλογου 
χρόνου (άρθρο 36 παρ. 2 'εδ. δ' του Ν. 1481/84) 

Άρθρο 4. 

.Βραχεία άδεια. 

1. Το αστυνομικό προσωπικό, που δικαιούται κανονική 
άδεια, σύμφωνα με την παράγραφο 1 του άρθρου 2 του πα¬ 
ρόντος, δικαιούται πρόσθετα και βραχεία άδεια διάρκειας 
επτά (7) ημερών, με πλήρεις αποδοχές, κάθε ημερολογιακό 
έτος. 

Η άδεια αυτή χορηγείται, είτε ολόκληρη, είτε τμηματικά, 
ανεξάρτητα από την εξάντληση ή όχι τη.ς κανονικής άδειας 
και πρέπει να γίνει έναρξή της μέχρι 31 Δεκεμβρίου του 
έτους που αναφέρεται. 

2. Σε εξαιρετικές περιπτώσεις, κατά την κρίση του αρμό¬ 
διου για την έγκριση χορήγησης βραχείας άδειας, μπορεί 
να χορηγείται η άδεια αυτή ,και στους αστυφύλακες που δεν 
δικαιούνται κανονική άδεια, σύμφωνα με τις διατάξεις της 
παρ. 2 του. άρθρου 2 του παρόντος. Σε όμοιες περιπτώσεις 
η άδεια αυτή μπορεί να χορηγείται και στο αστυνομικό προ¬ 
σωπικό που μνημονεύεται στις παραγράφους 5 και 6 του 
άρθρου 2 του παρόντος. 

3. Σαν εξαιρετικές περιπτώσεις που παρέχουν δικαίωμα 
έγκρισης χορήγησης βραχείας άδειας, κατά τις περιπτώσεις 
της προηγούμενης παραγράφου, θεωρούνται ο θάνατός , η 
βαρεία ασθένεια γονέων ή άλλου μέλους της πατρικής ή της 
ίδιας αυτού οικογένειας ή της οικογενείας του ή της συζύγου, 
καθώς και κάθε άλλο σοβαρό περιστατικό, που ανάγεται στην 
προσωπική ή οικογενειακή κατάσταση του αιτουμένου την 
άδεια, κατά την κρίση του αρμόδιου για την έγκριση χορήγησης 
της άδειας. 

4. Βραχείες άδειες δέν χορηγούνται, εφόσον αυτοί που 
διανύουν κανονική άδεια, καλύπτουν τα ποσοστά που μνημο¬ 
νεύονται στην παράγραφο 7 του άρθρου 2 του παρόντος, πλην 
των εξαιρετικο'ιν περιπτοοσεων της προηγούμενης παραγρά¬ 
φου. 

Άρθρο 5. 

Αναρρωτική άδεια. 

Οι αναρρωτικές άδειες ρυθμίζονται από τις σχετικές δια¬ 
τάξεις που αναφέρονται στην οργάνωση και λειτουργία της 
Υγειονομικής Υπηρεσίας της Ελληνικής Αστυνομίας. 

Άρθρο 6. 

Εκπαιδευτική άδεια για την ημεδαττή και αλλοδαπή. 

Οι Εκπαιδευτικές άδειες ρυθμίζονται «πό τις σχετικές 
διατάξεις που αναφέρονται στις ειδικές εκπαιδεύσεις Αστυνο¬ 
μικού προσωπικού, εκτός .της Αστυνομικής Ακαδημίας. 

. Άρθρο 7. 

Άδεια μακράς διάρκειας για την αλλοδαπή. 

1. Στο αστυνοφιικό προσωπικό , μπορεί να χορηγείται, 
άδεια απουσίας μέχρι έξη (6) μήνες, είτε ολόκληρη είτε τμη¬ 
ματικά, για την αλλοδατρί), χωρίς αποδοχές, επιπλέον και 
μετά την εξάντληση της' κανονικής, βραχείας και κανονικής 
με μειωμένες αποδοχές, για σοβαρούς ιδιωτικούς λόγους. 
Η άδεια αυτή εγκρίνεταί από τον Αρχηγό του Σώματος και 


ο χρόνος που διανύθηκε δεν υπολογίζεται για τις βαθμολο- , 
γικές και μισθολογικές προαγωγές και προσαυξήσεις του 
προσωπικού (Ν. 670/1977 άρθρο 12, Ν.Δ. 934/71· άρθρο 16 
και Ν. 1135/81 άρθρο 1). ' ' 

2. Αν, το αστυνομικό προσωπικό, που έλαβε άδεια μακράς 
διάρκειας για την αλλοδαπή, έχει υπόλοιπο κανονικής ή 
βραχείας άδειας στο τέλος του ημερολογιακού έτους,· μπορεί 
να ζητήσει το συμψηφισμό αυτών, με την άδεια που έλαβε 
για την αλλοδατο], οπότε ο χρόνος αυτής μειώνεται ανάλογα. 

Άρθρο 8. 

Σχολική-και μετασχολική άδεια των δοκίμων των Σχολών. 

Οι δόκιμοι Αξιωματικοί και Αστυφύλακες δικαιούνται 
ειδικές σχολικές και μετασχολικές άδειες, κατά τα ειδικό¬ 
τερα οριζόμενα στον Κανονισμό .Εκπαίδευσης. - 

. Άρθρο 9. 

Ειδική άδεια εξετάσεων. 

Η ειδική άδεια εξετάσεων, χορηγείται σύμφωνα με τις 
διατάξεις του άρθρου 2 του Ν. 1346/83 (ΦΕΚ Α - 216), 
του Π.Δ. 561/80 (ΦΕΚ Α 153) και τις ισχύουσες κάθε φορά 
σχετικές διατάξεις. 

Άρθρο 10. 

Άδειες κύησ-ης και λοχείας γυναικείου αστυνομικού^ 

προσωπικού. 

Οι άδειες κύησης και λοχείας των γυναικών αστυνομικών 
χορηγούνται σύμφωνα με τις ισχύουσες κάθε φορά διατάξεις 
για τις γυναίκες δημόσιους· υπαλλήλους του Υπαλληλικού 
Κώδικα και του Νόμου για την προστασία της μητρότητας 
(Π.Δ. 611/77 ΦΕΚ 198 - Α και Ν. 1302/82 ΦΕΚ Α - ^,3) 

Άρθρο 11. 

Ολιγόωρη άδεια. 

1. Η ολιγόωρη άδεια είναι διάρκειας μέχρι 3 ωρών και 
χορηγείται στο αστυνομικό προσωπικό κατά το χρόνο που 
εκτελεί υττηρεσία, για την αντιμετώπιση εκτάκτων αναγκών 
του, κατά την κρίση του διοικητή ή -προϊσταμένου της Υττη- 
ρεσίας. 

2. Οι άδειες αυτές δεν μπορούν να υπερβαίνουν τις εννέα 
(9) ώρες το μήνα. 

Άρθρο 12. 

Αποστολή, περιορισμός και ανάκληση αδειών. . 

1. Ο Αναπληρωτής Υπουργός Εσωτερικών και Δημόσιας 
Τάξης, σε περιπτώσεις όλως εξαιρετικών και εκτάκτων υπη¬ 
ρεσιακών αναγκών και για όσο χρόνο διαρκούν οι ανάγκες 
αυτές, μπορεί, με πρόταση του Αρχηγού της Ελληνικής Αστυ¬ 
νομίας, να αναστέλλει το χορήγηση των αδειών να περιορίζει 
τη διάρκεια αυτοιν ή να ανακαλεί- τις άδειες που έχουν χορη¬ 
γηθεί. 

2. Δεν χορηγούνται άδειες, εκτός των αναρρωτικών, των 
αδειών κύησης και λοχείας και των ειδικών αδειών εξε¬ 
τάσεων, κατά την περίοδο των Βουλευτικών Εκλογών και 
για όσο χρόνο ορίζεται από την Εκλογική Νομοθεσία. Στην 
περίτΓτωση αυτή οι άδειες που διανύονται, εκτός των αναρ¬ 
ρωτικών, αδειών κύησης και λοχείας, εκπαιδευτικών για την 
αλλοδοιπή και ειδικών αδειών εξετάσεων, ανακαλούνται αυτε- 
πάγγελτα και οι αδειούχοι υποχρεούνται να επανέλθουν, χωρίς 
υπαίτια βραδύτητα στην Υττηρεσία τους. 

Σ’ εξαιρετικές περιπτώσεις, μπορεί να χορηγηθεί κατά το 
χρονικό διάστημα της προεκλογικής περιόδου άδεια από τον 
Αρχηγό του Σώματος, εκτός αν το θέμα αυτό ρυθμίζεται δια¬ 
φορετικά από την ισχύουσα εκλογική νομοθεσία. 

3. Όλες οι χορηγούμενες άδειες καταχωρούνται στα ατο¬ 
μικά βιβλιάρια του Προσωπικού, πλην των κανονικών με πλή¬ 
ρεις αποδοχές και των βραχειών. 

Άρθρο 13. 

Προγραμματισμός κανονικών αδειών. 

1. Οι κανονικές άδειες του αστυνομικού προσωπικού 
προγραμματίζονται μέσα στο ημερολογιακό έτος που ανά¬ 
γονται, είτε ολόκληρες, είτε τμηματικά. 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟΝ) 


103 


2. Ο προγραμματισμός των αδειών αυτών γίνεται το 
μήνα Δεκέμβριο για το επόμενο ημερολογιακό έτος και συν- 
τάσσονταί σχετικοί πίνακες χωριστά για τους Αξιωματικούς 
και Ανθυπαστυνόμους και χωριστά για τους Αρχιφύλακες 
και Αστυφύλακες. 

3. ' Κατά τον προγραμματισμό των αδειών αυτών λαμβά- 
νονται υπόψη ; 

α) Οι υπηρεσιακές ανάγκες. 

β). Οι προτιμήσεις του αστυνομικού προσωπικού, ως και 
01 λόγοι που επιβάλλ^ουν αυτές και διατυπώνονται έγκαιρα 
με έγγραφη αναφορά του. 

γ) Ία προβλεπόμενα στην παρ. 7 του άρθρου 2 του παρόν¬ 
τος ποσοστά του αστυνομικού προσωπικού, που 'μπορούν .να 
βρίσκονται ταυτόχρονα σε κανονική άδεια. 

δ) Η χρονική περίοδος λήψης της κανονικής άδειας το 
προηγούμενο έτος. 

ε)'Γι’ αυτούς που ζητούν την κανονική τους άδεια, τους 
μήνες Ιούνιο, Ιούλιο, Αύγουστο και Σεπτέμβριο, προγραμ¬ 
ματίζεται υποχρεωτικά ένα.20ήμερο, με το οποίο λαμβάνον- 
ται και οι ημέρες πορείας, εφόσον ζητηθούν, σε μία από της 
εξής περιόδους : 

15/6 - 8/7, 9/7 - 1/8, 2/8 - 25/8, 26/8 - 18/9. 

Το υπόλοιπο της κανονικής άδειας προγραμματίζεται, σε 
χρόνο, που δεν συμπίπτει με τις προηγούμενες δ' περιόδους. 

Αν όμως οι ανάγκες της υπηρεσίας το επιτρέπουν μπορεί 
να χορηγηθεί ολόκληρη η κανονική άδεια κατά το από 15/6 - 
18/9 χρονικό διάστημα. 

στ) Κατά το χρονικό διάστημα 15/6 - 18/9 δεν προγραμ¬ 
ματίζονται κανονικές άδειες στο αστυνομικό προσωπικό 
την ίδια περίοδο, που έλαβε τούτο άδεια το προηγούμενο 
ημερολογιακό έτος, εκτός αν οι ανάγκες της υπηρεσίας το 
επιτρέπουν. 

ζ) Για το αστυνομικό προσωπικό, που πάσχει από παθή¬ 
σεις και έχει ανάγκη ειδικής θεραπείας (λουτροθεραπείας, 
υδροθεραπείας, αεροθεραπείας κλπ.), προγραμματίζεται, εφό-· 
σον το ζητεί, ολόκληρη η κανονική του άδεια, τους πιο πάνιο' 
μήνες. Η ανάγκη αυτή της ειδικής θεραπείας πιστοποιείται 
από βεβαίωση της οικείας επιτροπής αναρρωτικών αδειών. 

Η χρησιμοποίηση της άδειας αυτής για το σκοπό του χορη¬ 
γήθηκε αποδεικνύεται με βεβαίωση της Τπηρεσίας που είναι 
αρμόδια για την ειδική θεραπεία. 

5. Ο προγραμματισμός των κανονικών αδειών του αστυνο¬ 
μικού προσωπικού γίνεται : 

α) Από τα γραφεία του Αναπληρωτή Υπουργού Εσωτερι¬ 
κών και Δημόσιας Τάξης, Γενικού Γραμματέα της Γενικής 
Γραμματείας Δημόσιας Τάξης κάι των Προϊσταμένων των 
Κλάδων για το προσωπικό αυτών. · 

β) Από το γραφείο του Αρχηγού της Ελληνικής Αστυνο¬ 
μίας για τους προϊσταμένους των Κλάδων, τους περιφερεια¬ 
κού Επιθεωρητές και Επόπτες, τους Διευθυντές των Γενικών 
Αστυνομικών Δ/νσεων Αττικής και Θεσ/νίκης, τους Δ/ντές 
των Υπηρεσιών Ασφαλείας Προέδρου της Δημοκρατίας, 
Βουλής των Ελλήλων και Προέδρου της Κυβέρνησης, το' 
Δ/ντή της Δ/νσης Οικονομικής Επιθεώρησης και το προσω¬ 
πικό/του γραφείου αυτού. (Αρχηγού).·'· 

γ) Από τα γραφεία των περιφερειακών εποπτών,για το 
προσωπικό τους. · ■■■-λ 

δ) Από τα γραφεία των περιφερειακών επιθεωρητών για . 
τους Δ/ντές των Αστυνομικών Δ/νσεων των νομών που υπά- - 
γονται ■ σ’ αυτούς και το προσωπικό των γραφείων αυτών. 

ε)Γ Από τις Διευθύνσεις και Υποδιευθύνσεις των Κλάδων 
για το προσωπικό των Τμημάτων τους. 

στ) Από τις Υπηρεσίες Ασφαλείας, του Προέδρου της 
Δημοκρατίας του Προέδρου της Κυβερνήσεως και του Προέ¬ 
δρου-της Βουλής των Ελλήλο^ν για το προσωπικό των Υτυηρε- 
σιών τους. 

ζ); Από τις Σχολές Αξιωματικών και Αστυφυλάκων και 
τα Παραρτήματά τους, για το προσωπικό της δύναμής τους. 

η)' Από την Υποδ/νση Τεχνικιόν Εφαρμογών Βόρειας 
Ελλάδας, για το προσωπικό της δύναμής της. 


θ) Από τις διευθύνσεις των Γεύικών Δ/νσεων Αττικής 
και Θεσ/νίκης, για το προσωπικό των Επιτελείων τους, του,^ 
Δ/ντές Υποδ/νσεων, καθώς και τους Δ/κές των Αστυνομικών 
Τμημάτων. 

ι) Από τα Αστυνομ.ικά Τμήματα των Γενικών Διευθύν¬ 
σεων Αττικής και Θεσ/νίκης, για το προσιοπικό της δύναμής 
τους. 

ια) Από τις διευθύνσεις των Νομών για το προσο^πικό 
της δύναμής τους και τους Διοικητές των Αστυνομικών 
Τμημάτων Τάξης. 

ιβ) Από τα Αστυνομικά Ί'μήματα Τάξης των Διευθύν- 
σεο^ν των Νομών, για το προσωπικό της- δύναμ.ής τους, καθώς 
και για το προσωπικό τυχόν υφισταμένων τους Υ’πηρεσιών. 

6. Οι πίνακες προγραμματισμού, μετά, τ/) σύνταξή τους, 
εφόσον αφορούν υφιστάμενες Υπηρεσίες κοινοποιούνται σ’ 
αυτές και ανακοινώνονται ενυπόγραφα στο προσωπικό. 

7. Με την επιφύ?,αξη των διατάξεο^ν της παρ. 3 του άρθρου 
2 του παρόντος/ η κανονική άδειά χορηγείται υποχρεωτικά 
κατά το χρόνο προγραμματισμού της και ύστερα από αναφορά 
του ενδιαφερομένου. Εάν συντρέχουν σοβαροί λόγοι υτιηρεσια- 
κοί, κατά την κρίση του αρμόδιου για την έγκριση χορήγησης 
της άδειας, η άδεια αυτή μπορεί νά' ανασταλεί, για χρονικό 
διάστημα μέχρι πέντε (5) ημέρες. 

Επίσης αν για οποιοδήποτε λόγο, δεν χορηγηθεί η κανο¬ 
νική άδεια κατά το χρόνο του προγραμματισμού της χορη¬ 
γείται αμέσως, όταν εκλείψουν οι λόγοι. Αυτοί που δεν υπο¬ 
βάλλουν, κατά τα παραπάνω, αναφορά για την χορήγηση της 
προγραμματισμένης κανονικής άδειας, λαμβάνουν αυτή όταν 
το επιτρέπουν οι υπηρεσιακές ανάγκες. 

Τέλος, αυτοί που διακόπτουν, μέ πρωτοβουλία τους την 
κανονική τους άδεια λαμβάνουν το υπόλοιπό της σε χρόνο 
που επιτρέπουν οι υττηρεσιακές ανάγκες. 

8. Όσοι από το αστυνομικό προσωπικό μετατίθενται ή 
αποσπώνται και δεν έχουν λάβει την κανονική τους άδεια, 
λαμβάνουν αυτή, από τη νέα τους Υττηρεσία, σύμφωνα με τον 
αρχικό προγραμματισμό, για τον οποίο γίνεται μνεία στο 
σχετικό φύλλο πορείας, έστω και καθ’ υπέρβαση το^ν ποσο¬ 
στών της παραγράφου 7 του άρθρου 2 του παρόντος. 

9. Αναπρογραμματισμός κανονικών αδειών επιτρέπεται 
μόνο στις περιπτώσεις των παραγράφων 1 και 2 του άρθρου 
12 του παρόντος και όταν πρόκειται για αμοιβαίο αναπρο- 
γραμματισμό. 

Άρθρο 14. 

Αρμόδιοι για την έγκριση χορήγησης αδειών. 

1. Αρμόδιοι για την έγκριση χορήγησης κανονικής άδειας, 
κανονικής με, μειωμένες αποδοχές,· βραχείας, αναρρωτικής 
και άδειας κύησης και λοχείας για την ημεδαπή και αλλο- 
δατιή καθώς και ειδικής άδειας εξετάσεων για την ημεδαπή 
είναι οι ακόλουθοι : 

■ '-α) Ο Αναπληρωτής Υπουργός Εσωτερικών και Δημόσιας 
Τάξης, για τον Αρχηγό της Ελλιηνικής Αστυνομίας και για 
το προσωπικό του γραφείου του. 

β) Ο Γενικός Γραμματέας της Γενικής Γραμματείας 
Δημόσιας Τάξης, για το προσωπικό του γραφείου του. 

γ) Ο Αρχηγός της Ελληνικής Αστυνομίας, για τους προ- 
'ΐσταμένους των Κλάδων, για τους περιφερειακούς Επιθεω¬ 
ρητές- -και Επόπτες, τους Δ/ντές, Γενικών Διευθύνσεων 
Αττικής και- Θεσ/νίκης, τους Διευθυντές των Υπηρεσιών 
Ασφαλείας Προέδρου της Δημοκρατίας, Βουλής των Ελ¬ 
λήνων και Προέδρου της Κυβερνήσεως, το Δ/ντή της Διεύ¬ 
θυνσης Οικονομικής Επιθεώρησης και το προσωπικό του 
γραφείου του (Αρχηγού). 

δ) Οι Προϊστάμενοι των Κλάδων για τους Διευθυντές 
Διευθύνσεων του Κλάδου τους και γιά'^το προσωπικό των 
γραφείων τους. 

■ ε. Οι περιφερειακοί επόπτες,για το πρ'όσωπικο των γρα¬ 
φείων τους. . -ς 

στ) Οι περιφερειακοί Επιθεωρητές, γιά τους Διευθυντές 
των Δ/νσεων των Νομών ,πόυ υπάγονται σ’ αυτούς και το 
προσωπικό των γραφείων τους. , 

'() Οι Δια'οΟυντε;: των Διευθύνσεων των Κλάδων γΐίχ τους 
αξιωματικούς και Ανθυπαστυνόμους της Διεύθυνσής τους. 

η) Οι Τμηματάρχες των Δΐ6ϋ·&6νβεων των Κλάδων για 
τοος Αρχίφύλα/ες και Αστυφόλοικες του Τμήματός τους. 

θ) Οι διευθυντές των υττηρεσιών Ασφαλείας του Προέδρου 
'της Δημοκρατίας, του Προέδρου της Κυβερνήσεως και του 
Προέδρου της Βουλής" των Ελλήνων και ο Δ/ντής της Διεύ¬ 
θυνσης Οικονομικής . Επιθεώρησης για το προσωπικό των 
Υπηρεσιών τους. 

ι) Ο Διευθυντής της Αστυνομικής Ακαδημίας για τους 
Διοικητές τοον Σχολών της Ακαδημίας. 

ια) Οι Διοικητές των Σχολών Αξιωματικών και Αστυφυ¬ 
λάκων και των Παραρτημάτων αυτών καθώς και οι Προ¬ 
ϊστάμενοι των Τπηρεσιών Αθλητισμού και Μουσικής για το 
προσωπικό της δύναμής τους. Ο Διοικητής της Σχολής 
Αστυφυλάκων είναι αρμόδιος και για τους Διοικητές των 
Παραρτημάτων της Σχολής, τους προϊσταμένους των Υπη¬ 
ρεσιών Αθλητισμού και Μουσικής, καθώς και τον ιερέα της 
θρησκευτικής Υπηρεσίας. 

ιβ) Ο Διευθυντής Υποδ/νσης Τεχνικών Εφαρμογών Βό¬ 
ρειας Ελλάδας, για τρ προσωπικό της ,Υποδ/νσής του. 

ιγ) Οι Διευθυντές των Γενικών Αστυνομικών Διευθύν¬ 
σεων Αττικής και Θεσ/νίκης για τους Δ/ντές των Δ/νσεών 
τους και το προσωπικό των Γραφείων τους. 

ιδ) Οι Διευθυντές Δ/νσεων των Γενικών Δ/νσεων Αττι¬ 
κής και Θεσ/νίκης, για το προσωπικό της Διεύθυνσής τους, 
τους Δ/ντές των Υποδ/νσεων και τους Διοικητές των Αστυ¬ 
νομικών Τμημάτων. 

ιε) Οι Διοικητές των Αστυνομικών Τμημάτων των Γενι¬ 
κών Δ/νσεων Αττικής και Θεσσαλονίκης, για το προσωπικό 
του Τμήματός τους. 

ιστ) Οι Διευθυντές των Διευθύνσεων το^ν Νομών, για το 
προσωπικό του Επιτελείου τους και τους Διοικητές των 
Αστυνομικών Τμημάτων Τάξης." 

ιζ) Οι Διοικητές των Αστυνομικούν Τμημάτων Τάξης των 
Δ/νσεων των Νομών, για το προσωπικό των Τμημάτων τους 
και των Αστυνομικών Σταθμών που υπάγονται σ’ αυτά. 

2) Για την έγκριση χορήγησης των παραπάνω αδειών 
στο αστυνομικό προσωπικό που είναι αποσπασμένο αρμόδιοι 
είναι οι εξής : 

α) Η. αρμόδια Ελληνική διπλωματική ή Προξενική Αρχή 
της Αλλοδαττης για τους αποσπασμένους στις Υπηρεσίες 
αυτές. 

β) Οι Α-ρμόδιοι Διοικητές των Υπηρεσιών, στη δύναμη 
των οποίων οργανικά ανήκουν, για τους αποσπασμένους σε 
Στρατιωτικές και πολιτικές Υπηρεσίες της Χώρας, μετά από 
πρόταση των Υπηρεσιών αυτών. 

γ) Οι αρμόδιοι προϊστάμενοι των Γτυηρεσιών του.Σώματος 
στη δύναμη των οποίων είνα'ι αποσπασμένοι, για τούς απο- 
σπασμένους σε Υπηρεσίες του Σώματος. 

, Άρθρο 15. 

Αίτηση για την έγκριση χορήγησης αδειών. 

1. Η εκτός χρόνου προγραμματισμού κανονική άδεια, 
η κανονική με μειωμένες αποδοχές, η βραχεία, η εκπαιδευτική 
για την ημεδαπή και αλλοδαπή, η μακράς διάρκειας για την 
αλλοδαπή και η ειδική άδεια εξετάσεων, χορηγούνται με 
έγγραφη αίτηση του ενδιαφερομένου. 

2. Σε περιπτώσεις επείγουσας ανάγκης, η έγκριση χορή¬ 
γησης μπορεί να ζητηθεί και με σήμα, επακολουθεί δε και 
υποβολή της σχετικής αίτησης. 

Άρθρο 16. 

Υπολογισμός αδειών - Ημέρες πορείας. 

1. Οι ημέρες ά.δειας υπολογίζονται σύμφωνα με το ισχύον 
ημερολόγιο. 

2. " Στις ημέρες άδειας δεν υπολογίζονται οι απαραίτητες 
για την μετάβαση^τον τόπο της άδειας και επάνοδό του αστυ¬ 
νομικού ημέρες πορείας. Αυτές ιιαθορίζονται πάγια ως εξής : 

α) Τέσσερες (4) ημέρες, για οποιοδήποτε τόπο ή τόπους 
διάνυσης της άδειας, στην ημεδαπή. 


β) Έξι (6) ημέρες, για οποιαδήποτε χώρα ή χώρες διά¬ 
νυσης της άδειας στην αλλοδαπή. 

3. Οι ημέρες πορείας χορηγούνται στις κανονικές, στις 
βραχείες και στις αναρρωτικές άδειες. 

Σε περίπτωση χορήγησης αναρρωτικών αδειώ'ν .περισ¬ 
σοτέρων της μιας μέσα στο ίδιο ημερολογιακό έτος, τέσσερες 
(4) ημέρες πορείας χορηγούνται μόνο στην πρώτη. Για τις 
υπόλοιπες που διανύονται εκτός- της έδρας της Υπηρεσίας, 
είτε ολόκληρες, είτε τμηματικά, χορηγούνται οΐ" πράγματι 
απαιτούμενες ημέρ.ες πορείας για τη μετάβαση και επάνοδο, 
κατά την κρίση του αρμόδιου για την έγκριση χορήγησης της. 
άδειας. 

4. "Όταν οι κανονικές ή βραχείες άδειες χορηγούνται^ τμΐ)- 
ματικά, ημέρες χορείας λαμβάνονται μια φορά για μία 
από τις άδειες αοτές. Σε περίπτωση ποο οι παραπάνω 
χορηγούνται η μία συνέχεια της άλλης ή ζητοί-ιαι παράταση 
■άδειας ποο διανύεται, οι ημέρες πορείας υπολογίζονται .ξεχω¬ 
ριστά για κά·5ιε μία με τον περιορισμό του πρώτου εδαφίου 
της παρούσας, παραγράφου. 

Επίσης σε περίπτωση, που χορηγούνται τμηματικά οι 
παραπάνω άδειες και ζητούνται ημέρες πορείας, αυτές· λαμ- 
βάνονται κοιι αν ακόμη υπερβαίνουν τις ημέρες άδειας, 

ΚΕΦΑΛΑΙΟ Β'. 

Φύλλο άδειας - Υποχρεώσεις αδειούχων - Παρατάσεις 
αδειών - Κυρώσεις. 

Άρθρο 17. 

Φύλ>,ο άδειας - Υποχρεώσεις αδειούχων. 

1. Ο αδειούχος εφοδιάζεται από την Υπηρεσία, που χορη¬ 
γεί την άδεια, με σχετικό φύλλο άδειας,, το οποίο περιλαμ¬ 
βάνει τα στοιχεία ταυτότητάς του, το είδος και τη· διάρκεια 
της άδειας, τον τόπο ή τόπους διάνυσης της άδειας, τον αρι¬ 
θμό της εγκριτικής διαταγής, τις τυχόν ημέρες πορείας, καθώς 
και την ημερομηνία" και ώρα έναρξης και λήξης της άδειας. 

2. Το φύλλο άδειας θεωρείται για την αναχώρηση του ενδια- ■ 
φερόμενου από την Υπηρεσία χορήγησης αυτού και παραδί- 
δεται σ’ αυτόν την προηγούμενη της αναχώρησης ημέρας από 
την Γραμματεία της Υπηρεσίας ή τον Αξιωματικό Υπηρεσίας. 

Επίσης το φύλλο άδειας μετά την επάνοδο του αδειούχου 
παραδίδεται στον Αξιωματικό Υπηρεσίας για τη θεώρηση 
και προώθησή του στο αρμόδιο γραφείο. 

3. Η πιστοποίηση της μετάβασης του αδειούχου στους 
τόπους διάνυσης της άδειας προκύπτει από δήλωσή του, η. 
οποία γίνεται, μετά την επάνοδό του, επί του φύλλου "άδειας. 

Προκέιμ.ένου για την αλλοδαττή η παραπάνω πιστοποίηση 
προκύπτει από τις θεωρήσεις εισόδου - εξόδου επί του δια¬ 
βατηρίου ή φύλλου άδειας. 

4. 0· αδειούχος, στην αναφορά ή αίτηση χορήγησης άδειας, 
υποχρεούται να αναγράφει τους τόπους και τις ακριβείς διευ¬ 
θύνσεις διάνυσης της άδειας, καθώς και αριθμούς τηλεφώνου, 
για τυχόν αναζήτησή του σε περίπτωση ανάγκης. 

Αλλαγή του τόπου ή της διεύθυνσης διάνυσης της άδειας 
επιτρέπεται μετά από προφορική ενημέρωση της Υπηρεσίας 
του αδειούχου.· 

5.. Αυτός που επανέρχεται από άδεια οφείλει να ενημερώσει 
την Υπηρεσία του μέχρι την 24η ώρα της ημερομηνίας λήξης 
της άδειάς του και να λάβει γνώση της υπηρεσίας που θα 
εκτελέσει την επομένη ημέρα, η οποία δεν μπορεί να αρχίζει 
πριν από την Οβ.ΟΟ'" ώρα. 

Άρθρο" 1"8. 

Παράταση άδειας. 

1. Παράταση της διανυόμενης άδειας επιτρέπεται, κατά 
την κρίση του αρμόδιου για την έγκρισή της, μόνο στις περι¬ 
πτώσεις της παραγράφου 3 του άρθρου 4 του παρόντος. ■ 

2. Αυτός που διανύει άδεια και έχει ανάγκη παράτασής, 
της, υποβ,άλλει μέσω της αρμόδιας τοπικής Υπηρεσίας του 
Σώματος και με το. ταχύτερο μέσο, σχετική αίτηση προς την 
Υττηρεσία που χορή'ρησε την άδεια. 

Η αίτηση παράτασης πρέπει νά υποβάλλεται έγκαιρα, ώστε 
να παρέχεται στην Υπηρεσία ανάλογος χρόνος για απάντηση 
πριν από τη λήξη της διανυόμενης άδειας. Η απάντηση, θετική 
ή αρνητική, δίδεται στον ενδιαφερόμενο μέσω της κατά τόπο 
αρμόδιας Υπηρεσίας του Σώματος, ή οποία σε θετική περί¬ 
πτωση καταχωρεί σχετική πράξη στο φύλλο άδειας. 

Άρθρο 19 
Ασθένεια αδειούχων. 

1. Αδειούχος που διανύει οποιαδήποτε άδεια και δεν μπο¬ 
ρεί λόγω ασθένειας να επανέλθει έγκαιρα στην υ7Γ/)ρεσία του 
παρουσιάζεται ή ειδοποιεί για την ασθένειά του την επιτόπια 
αρμόδια υπηρεσία του Σώματος, η οποία φροντίζει αμέσως 
για την εξέτασή του. Η εξέταση αυτή γίνεται με έγγραφη 
παραγγελία της Υπηρεσίας από ιατρό που εκτελεί την Υγειο¬ 
νομική Υπηρεσία του Σώματος. 

2. Ο ιατρός,' αφού εξετάσει τον αδειούχο, γνωματεύει 
έγγραφα ως ακολούθως : 

α) Αν μπορεί να ταξιδεύσει και επανέλθει στην υπηρεσία 
του, χωρίς βλάβη της υγείας του. 

β) Αν έχει ανάγκη νοσηλείας στην οικία του, εφόσον η 
μετακίνησή του για. μετάβαση στην Υτη^ρεσία του μπορεί 
να προκαλέσει βλάβη στην υγεία του, αλλά δεν χρειάζεται 
νοσοκομειακή περίθαλψη. 

γ) Αν έχει ανάγκη νοσοκομειακής περίθαλψης. 

.?>. Η Υπηρεσία, που ζήτησε την εξέταση του ασθενή.κατά 
τα ανωτέρω και ανάλογα με την. γνωμάτευση του ιατρού, 
ενεργεί ως εξής : 

α) Στ/]ν α' περίπτωση διατάσσει τον αδειούχο να.επανέλθει 
κανονικά στην Υπηρεσία του. 

β) Στην β' περίπτωση θεωρεί τη γνωμάτευση του ιατρού 
για το γνήσιο της υπογραφής του και την αποστέλλει στην 
Υπηρεσία που χορήγησε την άδεια. Παράλληλα καταχωρεί 
και σχετική πράξη στο φύλλο άδειας για τη δικαιολόγηση των 
ημερών νοσηλείας-του αδειόύχ.ου στην οικία του και, ενημε¬ 
ρώνει με σήμα την Υττηρεσία' του. Στην περίπτωση- αυτή, η 
άδεια δεν διακόπτεται. 

γ) Στην γ' περίπτωση φροντίζει για την εισαγωγή του 
αδειούχου ασθενή στο νοσοκομείο κατά τα οριζόμενα απο τις 
σχετικές διατάξεις, για την οργάνωση και. λειτουργία της 
Υγειονομικής Υττηρεσίας της Ελληνικής Αστυνομίας και ενη¬ 
μερώνει με σήμα, την Υπηρεσία του. Στην περίπτωση αυτή 
η άδεια διακόπτεται, εκτός της αναρρωτικής. Μετά την έξοδο 
του αδειούχου από το. Νοσοκομείο,και εφόσον αυτός, δεν έλαβε 
αναρρωτική άδεια, μπορεί να συνεχίσει την άδεια που δια¬ 
κόπηκε, σε περίπτωση όμως που.έλαβε αναρρωτική,άδεια,- το 
υπόλοιπο της αδείας που διακόπηκε, ακυρώνεται αυτοδίκαια. 

Στις περιπτώσεις αυτές, η αρμόδια Υπηρεσία ενεργεί 
σχετική πράξη , στο φύλλο άδειας και ενημερώνει με σήμα 
την Υπηρεσία του αδειούχου. 

4. Οι διατάξεις του παρόντος εφαρμόζονται, και, για τους 
μιαθητές των Σχολών της, Αστυνομ.ικής Ακαδημίας. 

'Άρθρο··'20. 

Απώλεια δικαιώματος για λήψη κανονικής:·.και ■"βραχε-ίας 

άδειας. .*'■ 

Αυτός που δεν κάνει χρήση της κανονικής και βραχείας 
άδειας, μέσα στις προθεσμίες, που τάσσουν η παράγραφος 4 
του άρθρου 2 και η παράγραφος 1 του άρθρου, 4, αντίστοιχα, 
του παρόντος, χάνει το δικαίωμα που έχει και δεν επιτρέπεται 
να προστεθούν οι άδειες αυτές στις αντίστοιχες άδειες του 
επόμενου έτους. Αν οι παραπάνω άδειες δεν χορηγηθούν για 
τους λόγους- που αναφέρονται στην παράγραφο 1 του άρθρου 
1'2 του παρόντος, τότε επιτρέπεται να προστεθούν αυτές στις 
αντίστοιχες, άδειες επόμενου έτους-. 

Άρθρο 21. 

Εμφάνιση αδειούχων ενώπιον δικαστηρίων. 

1. Αυτοί που υποχρεούνται να-εμφανιστούν, κατά τη διάρ¬ 
κεια της άδειας τους, ιος μάρτυρες, ή κατηγορούμενοι ενώπιον 


οποιουδήποτε δικαστηρίου ή ανακριτικής αρχής, μετά από 
νόμιμη κλήτευσή τους, οφείλουν ν’ αναφέρουν σχετικά στην 
Υττηρεσία τους πριν από τη λήψη της άδειας, με την αίτηση 
ή αναφορά για τη χορήγησή της. Όσοι παραλείπουν την 
παραπάνω υποχρέωση, υπόκεινται σε πειθαρχικό έλεγχο. 

2. Αν η άδεια ζητηθεί μέσα στο χρόνο του προγραμματι¬ 
σμού και αυτός που την ζητεί έχει κλητευθεί, κατά τα παρα¬ 
πάνω, ενώπιον αρχής που-εδρεύει σε τόπο, διαφορετικό απο 
εκείνο που θα διανύσει την άδεια, αναστέλλεται η χορήγηση 
της, αν όμως ο αδειούχος έχει κλητευθεί σε ημερομηνία που 
είναι μιέσα στο πρώτο 5νθήμερο από την έναρξη της άδειας 
του χορηγείται, αυτή αμέσως μετά την εξέτασή του. 

Σ’ όλες τις άλλες περιπτιόσεις κλήτευσης η προγραμματί: 
σμένη άδεια χορηγείται κανονικά και εμφαρμόζεται, ως προς 
την- εμφάνιση- του κλητευομένου αδειούχου, η παράγραφος 5 
αυτού του άρθρου. 

3. Αν η άδεια, κατά την περίπτωση της κλήτευσης, ζη- 
τείται'εκτός- του χρόνου προγραμματισμού, χορηγείται αυτή 
κατά την κρίση του αρμόδιου για τη χορή'/ησ/] με τον περιο¬ 
ρισμό της παραγράφου 5 του παρόντος άρθρου. 

4. Αν η κ7ήτευσ/;' δεν έχει γίνει σύμφωνα με τις διατάξεις 
του άρθρου 215 παράγραφος 3 του Κ.Π.Δ., ήτοι κατόπιν 
σύμφωνης γνώμης του Προέδρου του Δικαστηρίου κ.λ.π., η 
Υττηρεσία επανυποβάλλει την κλήση στον αρμόδιο εισαγγελέα, 
αναφέρει σ·’ αυτόν ότι ο προσκαλούμενος στην ημερομηνία 
κλήτευσής του θα βρίσκεται σε άδεια εκτός της έδρας του 
δικαστηρίου και ζητεί να διευκρινισθεί αν η εξέταση του κα¬ 
λούμενου κρίνεται. αναγκαία. Σε θετική απάντηση η κλήση 
επιδίδεται στον ενδιαφερόμενο κα αν. αυτός έχει αναχωρήσει 
σε άδεια, διαβιβάζεται αρμόδια για την επίδοση. 

5. Στις περιπτώσεις των παραγράφων 2 εδάφιο δεύτερο, 
.3 και 4 εδάφιο δεύτερο, του άρθρου αυτού ο αδειούχος οφείλει 
να διακόψει την άδειά του και να τταρουσιασθεί στο δικαστήριο 
ή την ανακριτική αρχή που τον καλεί, μετά δε την εξεταση 
του μπορεί να συνεχίσει τη διάνυση της-άδειάς του. Στις 
περιπτώσεις αυτές ο αδειούχος εφοδιάζεται με σχετικό φύλλο 
πορείας από την επιτόπια Υπηρεσία του Σώματος, προς 
δικαιο7ιόγηση τοτν οδοιπορικών του εξόδων. 

Άρθρο 22. 

Άδειες αστυνομικού προσωπικού, που προσωρινά μετα¬ 
κινείται, μετατίθεται ή εκκρεμεί σε βάρος του. ποινική δίκη ή 
διοικητική εξέταση. 

1. Στους μετακινούμενους προσωρινά για εκτέλεση υττηρε- 
σίας. καθώς, και. στους μετατιθέμενους δεν χορηγούνται κατ 
αρχήν άδειες, εκτός.των αναρρωτικών. Κατ’ εξαίρεση χορη¬ 
γείται στους μετατιβεμένους η προγραμματισμένη κανονική 
άδεια, εφόσον ο χρόνος διάνυσή’ς τής καλύπτεται από την προ¬ 
θεσμία αναχώρησής τούς. 

2'. Επίσης,, σ’" αυτούς που σε βάρος τους εκκρεμεί σοβαρή 
ποινική δίκη η. διοικητική εξέταση, μπορεί η Υττηρεσία να 
αρνηθεί την-χορήγηση κάθε άδειας, εκτός της αναρρωτικής. 

3. Στις παραπάνω περιπτώσεις χορηγούνται άδειες αν 
συντρέχουν οι εξαιρετικοί λόγοι της παραγράφου 3 του 
άρθρου 4 του παρόντος. 

Άρθρο 23. 

Περιβολή αδειούχων - Παράδοση οπλισμού. 

1. Οι αδε'ιομχοι μπορούν να φέρουν είτε στολή, είτε πολι¬ 
τική ενδυμασία. - Οσοι φέρουν στολή οφείλουν να συμμορ¬ 
φώνονται με τις σχε'τικές για τη στολή ισχύουσες διατάξεις. 

2. Οι μαθητές των Σχολών της Αστυνομικής Ακαδημίας 
οφείλουν να συμμορφώνονται ■ με τις οίκί^ες διατάξεις το,)ν 
Σχολών τους. 

3. Οι αρχιφύλακες και αστυφύλακες, που αναχωρούν σε 
οποιαδήποτε άδεια, παραδίδουν.· στον Αξιωματικό Υπηρεσίας 
τον οπλισμό τους, ο οποίος καταχωρεί σχετική εγγραφή στο 
βιβλίο συμβάντων και παραδίδει αυτόν για φύλαξη στο Δια¬ 
χειριστή της Υ'ττηρεσίας. 

Άρθρον 24. 

Κυρώσεις. 

1. Οι αδειούχοι οφείλουν να ετϋανέλθουν έγκαιρα στην Υπη¬ 
ρεσία τους, κατά τα οριζόμενα στην παρ. 5 του άρθρου 17 του 
παρόντος. Οι μη επανερχόμενοι έγκαιρα στην Υπηρεσία τους 
υπόκεινται σε πειθαρχικό έλεγχο. Για βραδύτητα μεγαλύτερη 
από 24 ώρες υπόκεινται επιπλέον και σε κράτηση των απο¬ 
δοχών των αντιστοίχων ημερών απουσίας, σύμφωνα με το 
άρθρο 36 παρ. 2 εδάφ,ιο α' του Ν. 1481/84. 

Ο 

Στην περίπτωση αυτή οι ημέρες απουσίας δεν θεωρούνται 
χρόνος πραγματικής υττηρεσίας και καταχωρίζονται στο ατο¬ 
μικό βιβλιάριο του αδειούχου. Δεν θεωρείται υπέρβασ·/) άδειας 
η βραδύτητα, που- προέρχεται από ανώτερη βία (διακοττή 
συγκοινωνιούν λόγω καιρικών συνθηκών, απεργίας κ.λ.π.). 

Οι λόγοι ανώτερης βίας πιστοποιούνται από την αρμόδια 
τοπική Υτιηρεσία του Σώματος ή από το οικείο Λιμεναρχείο 
με σχετική καταχώρηση στο φύλλο άδειας. Στην περίπτωση 
αυτή ο αδειούχος παρουσιάζεται στ/]ν τοπική Υπηρεσία του 
Σώματος, από την οποία διατίθεται για εκτέλεση Υπηρεσίας, 
μέχρι να αρθεί το κώλυμα. 

Η Υπηρεσία αυτή ενημερώνει με σήμα την Υπηρεσία του 
αδειούχου και καταχωρεί σχετική πράξη στο φύλλο άδείας 
για όσες ημέρες απασχόλησε τον αδειούχο. Οι ημέρες αυτές 
δεν θεωρούνται ημέρες αδικαιολόγητης απουσίας. 

2. Η μη ανεύρεση των αδειούχων στους τόπους που έχουν 
δηλώσει , ότι θα διανύσουν την άδεια, καθώς και η αλλαγή 
τόπου ή διεύθυνσης διάνυσης της άδειας χωρίς προηγούμενη 
ενημέρωση της Υττηρεσίας, συνιστούν λόγο πειθαρχικού 
ελέγχου. 

ΚΕΦΑΛΑΙΟ Γ'. ■ 

Άδειες εφέδρων και λοιπού προσο:πικού. 

Άρθρο ί25. 

Άδειες εφέδρων. 

Οι ανακαλούμενοι στην ενεργό Υττηρεσία του Σώματος 
έφεδροι, δικαιούνται κανονικής άδειας μετά πάροδο 6μήνου 
από την ανάκλησή τους. Ο περιορισμός αυτός, δεν ισχύει για 
τη βραχεία και αναρρωτική άδεια καθώς και για τις εξαιρε¬ 
τικές περιπτώσεις της παραγράφου 3 του άρθρου 4 του πα¬ 
ρόντος. 

Άρθρο 26. 

Άδειες Πολιτικού Προσωπικού - Κοινοτικών φυλάκων 
και Πυροσβεστικού προσωπικού. 

1. Στο Πολιτικό προσωπικό και τους Κοινοτικούς φύλα¬ 
κες, της Γενικής Γραμματείας Δημόσιας Τάξης του Υπουρ¬ 
γείου Εσωτερικών και Δημόσιας Τάξης χορηγούνται οι 
προβλεπόμενες από τον Υπαλληλικό Κώδικα και τις σχετικές 
διατάξεις άδειες για τους δημόσιους υπαλλνήλους. 

2. 0 προγραμματισμός των κανονικών αδειών και η έγκριση 
χορήγησης των αδειών γενικά του Πολιτικού Προσωπικού 
και των Κοινοτικών φυλάκων γίνεται σύμφωνα με τις διατά¬ 
ξεις των άρθρων 13 και 14 του παρόντος. 

3. Οι άδειες του Πυροσβεστικού προσωπικού ρυθμίζονται 
από τις ισχύουσες για το Πυροσβεστικό Σώμα σχετικές δια- 
_τάξεις. 

/ Άρθρο 27. 

Καταργούμενες διατάξεις. 

Από την έναρξή ισχύος του Προεδρικού αυτού Διατάγμα¬ 
τος καταργούνται: 

α) ΤοΈ.Δ. της 25/10 -4/11/1958 (άρθρα 137 έως και 
154) «Κανονισμός Αστυνομικού Σώματος» (ΦΕΚ Α -187), 
όπως τροποποιήθηκε με το Π.Δ. 278/81 (ΦΕΚ Α - 77) και 

β) Το Π.Δ. 192/83 «Κανονισμός αδειών προσωπικού 
Χωροφυλακής» (ΦΕΚ Α - 74). 


Άρθρο ·28.· 

^ Έναρξη ισχύος. 

' Η ισχύς'του παρόντος Διατάγματος αρχίζει από τη δη¬ 
μοσίευσή του στην Εφημερίδα της Κυβερνήσεως. 

Στον Αναπληρωτή Υπουργό Εσωτερικών και Δημόσιας 
Τάξης αναθέτουμε τη δημοσίευση και εκτέλεση του παρόντος 
Διατάγματος. 

Αθήνα, 14 Ιανουάριου 1986 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΛΚΗΣ 

ο ΑΝΑΠΛ. ΥΠΟΥΡΓΟΣ ΕΣηΤΕΡΙΚΠΝ ΚΑΙ ΔΗΜΟΣΙΑΣ ΤΑΞΗΣ 

ΑΘΑΝΑΣΙΟΣ ΤΣΟΥΡΑΣ . 


( 2 ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ, 28 

Χρόνος εργασίας και συναφή θέματα προσωπικού της Γε¬ 
νικής Γραμματείας Δημόσιας Τάξης του Υπουργείου Ε¬ 
σωτερικών και Δημόσιας Τάξης. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη : 

1. Τις διατάξεις : 

α) Των άρθρων 26 παράγρ. 10 και 12 και 53 παράγρ. 
1 του Ν. 1481/84 (Α - 152) «Οργανισμός Υπουργείου Δη¬ 
μόσιας Τάξης». 

β) Του Ν. 1157/81 (Α - 126) «Περί κυρώσεως της από 
29.12.80 Πράξεως Νομοθετικού περιεχομένου του Προέ¬ 
δρου της Δημοκρατίας, περί καθιερώσεως πενθημέρου 
εβδομάδας εργασίας των δημοσίων εν γένει υπηρεσιών και 
ρυθμίσεως συναφών θεμάτων και τροποποιήσεως διατάξεων 
αυτής». 

γ) Του άρθρου 7 του Ν. 754/1978 (Α' - 17) «Περί 
ρυθμίσεως των αποδοχών των δημοσίων υπαλλήλων, πο¬ 
λιτικών και στρατιωτικών κλπ». 

δ) Των άρθρων 16 και 23 του Ν. 1558/85 (Α - 137) 
«Κυβέρνηση και Κυβερνητικά όργανα». 

ε) Της Υ - 52 από 2.8.85 (Β - 481) απόφασης του 
Πρωθυπουργού «Ανάθεση αρμοδιοτήτων στον Αναπληρωτή 
Υπουργό Εσωτερικών και Δημόσιας Τάξης Θανάση Τσού- 
ρα. 

στ) Της υπ’αριθ. 14867 Φ. 012.5/57 από 27.11.81 
(Β - 719) κοινής απόφασης των Υπουργών Προεδρίας 
της Κυβέρνησης και Δημόσιας Τάξης «Για την καθιέρωση 
5νθήμερης εβδομάδας εργασίας επί του εν γένει προσωπι¬ 
κού και Υττηρεσιών του Υπουργείου- Δημόσιας Τάξεως 
και επι των Αγροφυλάκων και Αρχιφυλάκων Αγροφυλα- 
λακής». 

ζ) Της υπ αριθ. 14868 Φ. 012.5/58 από 27.11.81 
(Β - 719) κοινής απόφασ/]ς των Υπουργών Οικονομικών 
και Δημόσιας Τάξης «Για την καθιέρωση αποζημίωσης 
για το , προσωπικό ■“'τού Υπουργείου Δημόσιας Τάξεως 
και τω'ν'Υπηρεσιών αυτού που θα εργάζεται πλέον του 5- 
νθήμέρου . την εβδομάδα» και 

2. Την με αριθ. 22/1986 Γνωμοδότηση του Συμβουλίου 
της Επικράτειας, ύστερα από πρόταση του Αναπληρωτή 
Υπουργού Εσωτερικών και Δημόσιας Τάξης, αποφασίζουμε; 

Άρθρο 1. 

Χρόνος εργασίας του αστυνομικού προσωπικού. 

1. Ο χρόνος εργασίας του αστυνομικού προσωπικού (άρ¬ 
θρο 22 Ν. 1481/1984), κατά τήν πενθήμερη εβδομάδα 
εργασίας, είναι ο ακόλουθος : 

α) Οι ώρες που προβλέπονται από το ωράριο εργασίας, 
το οποίο ισχύει για τις Δημόσιες Υπηρεσίες, για όσους 
εκτελούν γραμματειακή, ή γραφική υπηρεσία και υπηρεσίδι 
.τεχνίτη κάθε ειδικότητας. 

Το ωράριο αυτό, ανά)ιογα με τις συγκεκριμένες ανάγκες 
κάθε Υπηρεσίας, δύνανται να κατανέμεται σε πρωινή ή απο¬ 
γευματινή αλλαγή (βάρδια) ή συνεχές ωράριο εναλλασσό¬ 
μενων α?Λαγών, μ,έσα στα προβλεπόμενά όρία εργασίας κά- 
;■ θε ημέρα.·, ' ■ ' 

β) Τριάντα έξι ώρες για όσους εκτελούν εξωτερικές ή 
εσωτερικές υπηρεσίες σε αλλαγές 24ωρης ή 16ωρης.ή .12ωρης 
ή δο^ρης ή βωρης βάσης, όπως σκοποί αστυνομικών κατα-, 
στημάτων και κρατητηρίων, αστυνομικοί σκοποί, εξερευνη¬ 
τές, οδηγοί και πληρώματα περιπολικών, γερανοφόρων, α- 
νακριτικών και άλλων αυτοκινήτων, επόπτες σκοπών, α¬ 
ξιωματικοί επιθεώρησης και υπηρεσίας,· τηλεφω'/ητές, δια- 

■ βιβαστές, χειριστές τηλεφωνικών κέντρων, κέντρων Κ/Τ 
(και τηλετύπων. Επίσης, για όσους διατίθενται σε υττηρεσία 

περιπολίας,, αστυνορ-ΐκής επέμβασης, αστυνομικών ελέγ- 
' χων, συνοδειών, δικαστηρίο^ν, σηματοδότησης και κάθε άλ¬ 
λη σχετική υπηρεσία, που αφορά την αποστολή της Ελλη¬ 
νικής Αστυνομίας. 

γ) Τριάντα ούρες, για όσους εκτελούν υπηρεσία μοτοσυ- 
κλετιστή τάξης ή ασφάλειας, ή τροχαίας και ακίνητου 
σκοπού ρυθμιστή τροχαίας κίνησης. 

2. Οι ώρες εργασίας στις περιπτώσεις β και γ της πα¬ 
ραγράφου 1 του παρόντος κατανέμονται, κατά κανόνα, συ¬ 
νεχόμενες και κατά την κρί.ση του διοικητή της Τττηρεσίας, 
στις πέντε εργάσιμες ημέρες, 'ανάλογα με τις υπηρεσιακές 
ανάγκες. 

3. Κατ’ εξαίρεση όσων καθορίζονται στην παράγραφο 1 
του παρόντος, στο προσωπικό της Ελληνικής Αστυνομίας, 

·, δύνανται να επιβληθεί υποχρεωτική παροχή εργασίας και 
; πέραν του πενθημέρου την εβδομάδα, σύμφωνα με τις 
ισχύουσες σχετικές διατάξεις, εφόσον οι υπηρεσιακές ανά¬ 
γκες το επιβάλλουν κατά την κρίση των διοικητικών των 
οικείων Υπηρεσιών. Στο προσωπικό αυτό, που εργάζεται 
' και την έκτη ημέρα της εβδομάδας, καταβάλλεται αποζη¬ 
μίωση, σύμφωνα με τις ισχύουσες σχετικές διατάξεις. 

Το προσωπικό μπορεί να διατίθεται σε υττηρεσία και 

■ την Κυριακή, έβδομη ημέρα εργασίας, καθώς και σε άλλη 
ημέρα αργίας. 

Στις περιπτώσεις αυτές αφήνεται ελεύθερο υττηρεσίας, 
για ανάπαυση (ρεπό) άλλη ημέρα της εβδομάδας με κυλιό¬ 
μενη σειρά, όταν είναι δυνατή η τήρησή της. 

4. Αν η εκτελούμενη υπηρεσία επιωάλλεται να συνεχισ- 
■; θεί και μετά τη λήξη του καθορισμένου χρόνου εργασίας, 

. είτε αττό τη φύση της, είτε από ειδικές συνθήκες, δεν δια- 

■ κόπτεται αυτή, αλλά συνεχίζεται για όσο χρόνο απαιτεί¬ 
ται. Ο επιπλέον χρόνος υπολογίζεται στη διάρκεια της εβδο¬ 
μαδιαίας απασχόλησης. 

5. Για την αντιμετώπιση εκτάκτων και απρόβλεπτων 
υπηρεσιακών αναγκών, ιδία τάξης, ασφάλειας ή τρο¬ 
χαίας, δύναται να επιβάλλεται πρόσθετη, υπερωριακή 

■ εργασία, πέραν της οριζόμενης στην παράγραφο 1 του πα- 
. ρόντος, με διαταγή του διοικητή αξιωματικού και ύστε¬ 
ρα από έγκριση της αμ,έσως προϊσταμένης του'Ύττηρεσίας., 

Για την υπερωριακή αυτή εργασία καθώς και εργασία 
' κατά τις νυκτερινές ώρες, τις Κυριακές και εξαιρέσιμες 
’ ημέρες, που είναι αναγκαία για τις Υπηρεσίες της Αστυνο¬ 
μίας, οι οποίες λειτουργούν, κατά το Νόμο, όλο το 24ωρο 
και όλες τις ημέρες του μηνός, καταβάλλεται αποζημίωση, 
σύμφωνα με τις ισχύουσες σχετικές διατάξεις. 

6. Ο χρόνος εργασίας των γυναικών αστυνομικών, που 
είναι μητέρες, οποιαδήποτε υπηρεσία και αν εκτελούν, πε¬ 
ριορίζεται κατά δύο ώρες την ημέρα αν έχουν παιδιά μέχρι 
δύο ετών και κατά μία ώρα αν έχουν παδιά από δύο μέ¬ 
χρι και τεσσάρων ετών. 


Αν για τις μητέρες υπαλλήλους του Δημοσίου καθορίζε¬ 
ται ε7ιαστικότερο ή ευνοϊκότερο ωράριο εφαρμόζεται και 
στις (.φτέρες γυναίκες αστυνομικούς. 

7. Όλες οι εκτελούμενες υπηρεσίες και τα χρονικά τους 
όρια καταγράφονται στο βιβλίο υπηρεσίας, που τηρεί για 
το σκοπό αυτό κάθε Υπηρεσία. Οι εκτός έδρας υττηρεσίες 
κάταχωρούνται και με την ώρα αναχώρησης και επανό¬ 
δου. 

8. Οι διατάξεις του παρόντος άρθρου εφαρμόζονται ■ ανα- 
λόγως και για τους κοινοτικούς" φ.ύλακες. 

• Άρθρο 2. 

Υποχρεώσεις αστυνομικού προσωπικού. 

1. Το αστυνομικό προσοτπικό, κατά , το χρόνο που δεν 
έχει διατεθεί σε υπηρεσία : 

α) Ενημερώνει τους αρμόδιους της Υπηρεσίας του για 
τον τόπο και τρόπο ανεύρεσής του σε περίτυτωση ανάγκης, 
όταν απομακρύνεται από την έδρα της Υπηρεσίας του. 

β) Σπεύδει στην Υπηρεσία του, όταν αντιληφθεί, ότι 
υπάρχουν έκτακτα γεγονότα' ή άλλα περιστατικά που επι¬ 
βάλλουν την παρουσία του. 

γ) Θεωρείται ότι βρίσκεται σε διαταγμένη υπηρεσία 
σε κάθε περίπτωση που καθίσταται αναγκαία η παρέμβασή 
του. (Άρθρο 3 παράγρ. 2 Ν. 1481/1984, Ά - 152). 

δ) Παρέχει την συνδρομή του στους αστυνομικούς όταν 
αυτή θεωρείται αναγκαία. 

ε) Συμμετέχει στις συγκεντρώσεις του προσωπικού της 
Υττηρεσίας του, που γίνονται όταν συντρέχει σπουδαίος λό¬ 
γος, κατά την κρίση του διοικητή αυτής. 

στ) Ααμβάνει, με προσωπική του ευθύνη, γνώση της 
υττηρεσίας πού διατίθεται την επόμενη ημέρα. 

2. Οι διατάξεις του παρόντος εφαρμόζονται αναλόγως 
και για τους κοινοτικούς φύλακες. 

Άρθρο 3. 

Χρόνος εργασίας και υποχρεώσεις πολιτικού προσωπικού 

1. Το πολιτικό προσωπικό προσέρχεται στην Υπηρεσία 

του και αναχωρεί σύμφωνα με το ωράριο εργασίας που ακο¬ 
λουθεί. ' - 

2. Το πολιτικό προσωπικό ακολουθεί το ωράριο εργα¬ 
σίας, που ισχύει ?.άθε φορά, για τις Δημόσιες Υττηρεσίες. 

3. Κατ’ εξαίρεση των ανωτέρω το πολιτικό προσωπικό, 
λόγω της ιδιοτυπίας των συνθηκών λειτουργίας των Αστυ¬ 
νομικών Υπηρεσιών ή του είδους καττης μορφής της υττη¬ 
ρεσίας και των ιδιατερότήτων της παρεχόμε'Π)ς αστυνομικής 
εργασίας : 

_α) Ακολουθεί το ωράριο εργασίας των Υπηρεσιών που 
υττηρετέί, όταν, το^.έργο που του έχει ανατεθεί είναι απαραί¬ 
τητο για την υποστήριξη της αποστολής το^ν Υττηρεσιών 
αυτών. 

β) Δύναται να καλείται για εργασία της αρμοδιότητάς 
του, εφόσον υπάρχουν σοβαροί υπηρεσιακοί λόγοι και κρί- 
νεται απαραίτητη η συμβολή του, οποιαδήποτε ώρα του 
■24ώρου, καθώς και την έκτη ημέρα της εβδομάδας, κατά 
την κρίση του Προϊσταμένου ή Διοικητή ή Διευθυντή 
της Υπηρεσίας καί έγκριση της προϊσταμένης αυτού Υπη¬ 
ρεσίας. 

γ) Στο πολοτικό προσωπικός που εργάζεται πέρα του 
προβλεπόμενου καθημερινού χρόνου εργασίας και του εβ¬ 
δομαδιαίου πενθήμερου, καταβάλλεται αποζημίωση σύμ¬ 
φωνα με τις ισχύουσες σχετικές διατάξεις. 

4. Οι διατάξεις του δευτέρου εδαφίόυ'·της περίπτ. α 
της παραγρ. 1 του άρθρου 1 και των δύο τελευταίων εδαφίων 
της παραγρ. 3 του άρθρου 1 του παρόντος, έχουν εφαρμογή 

και για το πολιτικό προσωπικό των Υτιηρεσιών της Γενι¬ 
κής Γραμματείας Δημόσιας Τάξης. 

δ. Ο χρόνος εργασίας του Πυροσβεστικού προσιοπικου 
καθορίζεται από τις διατάξεις που διέπουν το Πυροσβε¬ 
στικό ■ Σώμα. 

Άρθρο 4. 

Λ.τπτομέρειες και θέματα δευτερεύουσας φύσης, που προ¬ 
κύπτουν κατά την εφαρμογή του παρόντος Διατάγματος, 
ρυθμίζονται με Κανονιστική Διαταγή του- Αρχηγού της 
Ελληνικής Αστυνομίας. " . 

Άρθρο δ. 

Καταργούμενες Διατάξεις. 

Από την έναρξη ισχύος του παρόντος καταργέίται κάθε 
άλλη διατάταξη που αντίκειται στις διατάξεις αυτού. 


Άρθρο 6. 

Χρόνος ένόιρξης ισχύος. 

Η ισχύς του παρόντος Προεδρικού Διατάγματος αρχίζει 
από τη δημοσίευσή του στην Εφημερίδα της Κυβερνήσεως. 

Στον Αναπληρωτή Υπουργό Εσωτερικών και Δημόσιας 
Τάξης αναθέτουμε τη δημοσίευση και εκτέλεση του παρό¬ 
ντος διατάγματος. 

Αθήνα, 29 Ιανουάριου 1986 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

